[{"text_idx": "#000000", "text": "Kunstnik Ines-Issa Villido lo\u0303i u\u0308le 30 000 suitsukoniga kaetud vaalaskulptuuri"}, {"text_idx": "#000001", "text": "Eesti kunstnik Ines-Issa Villido tegi suitsukonidega kaetud vaalakujulise skulptuuri, mille eesma\u0308rk on juhtida ta\u0308helepanu u\u0308leilmsele merereostusele. Skulptuuri eksponeeritakse Saaremaa Illiku laiul, kirjutab ERR kultuuriportaal."}, {"text_idx": "#000002", "text": "Keskkonnatundlike kunstiprojektide poolest tuntud Ines-Issa Villido soovib \u201cUsalda vaala\u201d nimelise skulptuuriga tekitada diskussiooni suitsukonide keskkonnamo\u0303ju u\u0308le ning kutsuda inimesi u\u0308les muutma oma harjumusi. \u201cSuitsukonid on u\u0308ks maailma suurimaid pru\u0308giprobleeme ning suur osa konidest jo\u0303uab varem vo\u0303i hiljem merre, kus need satuvad kahjuks ka veeloomade toidu hulka. Selle probleemi teadlikkuse to\u0303stmiseks valisin vaala \u2013 maailmamerede suurima imetaja, kelle roll o\u0308kosu\u0308steemis on tohutu,\u201d lausus Villido."}, {"text_idx": "#000003", "text": "Ta\u0308issuuruses ku\u0308u\u0308rvaala skulptuur on viis meetrit pikk ja kolm meetrit lai. Teos on valmistatud metall-karkassile. Lisaks suitsukonidele kasutas kunstnik kalavo\u0303rke, klaasriiet ja epoksiidvaiku. Viimane materjal on autori so\u0303nul oluline, et skulptuuris kasutatud suitsukonid loodust na\u0308iteks vihmavee teel edasi ei reostaks. \u201cKalavo\u0303rgud ja suitsukonid on materjalina valitud selleks, et tuua rohkem teadlikkust meie merede heaolule. Epoksiidvaik tekitab kaitsekihi ehk sulgeb konid oma keskkonda, et u\u0308kski konis sisalduv aine ei lekiks loodusesse,\u201d lisas Ines-Issa Villido."}, {"text_idx": "#000004", "text": "Projekti toetava Philip Morris Eesti tegevjuhi Kai Tammisti so\u0303nul tuleb probleemiga tegelemisel intensiivsemalt to\u0303sta suitsetajate teadlikkust ja suunata tarbijaid vastutustundlikkusele. \u201cKonid on tehtud plastikust ja nende lagunemine vo\u0303tab u\u0308le 15 aasta. Parim viis pru\u0308gi va\u0308hendamiseks on ka\u0308itumuslik muutus. Suitsukonide mahaviskajad peaksid mo\u0303istma negatiivset mo\u0303ju, neid tuleb a\u0308rgitada oma ka\u0308itumist muutma,\u201d ra\u0308a\u0308kis Tammist. \u201cToetades Inese kunstito\u0308o\u0308d, soovime juhtida ta\u0308helepanu sellele, et suitsukonid tuleks kindlasti visata selleks ettena\u0308htud pru\u0308gikasti, mitte maha,\u201d u\u0308tles ta."}, {"text_idx": "#000005", "text": "Kunstito\u0308o\u0308 \u201cUsalda vaala\u201d idee ja visiooni autor on Ines-Issa Villido, tehnilise teostuse autorid on Ines-Issa Villido ja Ivar Heinpalu. Skulptuur paikneb Saaremaal Illiku laiu Piidivabriku poolsel alal mere a\u0308a\u0308res. Alates 3. septembrist saab vaala na\u0308ha Tallinnas Salme Kultuurikeskuse ees, kus avatakse keskkonnana\u0308itus \u201cLa\u0308hme nulli\u201d, mis kestab kuni 30. novembrini."}, {"text_idx": "#000006", "text": "Villido ja\u0308tkusuutlikkusega tegelevad kunstiteosed on pa\u0308lvinud tunnustust nii Eestis kui ka rahvusvaheliselt. Ta on varemgi loonud suitsukonidest skulptuure ning to\u0308o\u0308tleb neid enda iduettevo\u0303tte Filaretiga u\u0308mber 3D-prinditavaks materjaliks."}, {"text_idx": "#000007", "text": "2020. aastal lo\u0303i kunstnik suitsukonidest I Land Sound festivaliks aerusurfilaua ning maailmakoristuspa\u0308evalt kogutud konidest skulptuuri \u201cVeenus\u201d. Tallinna sadama D-terminalis on pu\u0308sieksponaadina va\u0308lja pandud u\u0308ks Ines-Issa Villido skulptuuridest, suitsukonidest aer."}, {"text_idx": "#000009", "text": "Viinistu kunstimuuseumi ku\u0308lastajate arv lo\u0308o\u0308b rekordeid"}]